પ્રભુદાસ રાઠોડે આપેલા અલ્ટીમેટમને પગલે રાજમહેલ સંકુલમાં સવારથી તેમનો પરિવાર અને દલિત અગ્રણીઓ ભેગા થયા હતા. બપોરે 1-25 વાગે સૂત્રોચ્ચાર સાથે આવેદનપત્ર આપવા જઇ રહેલા લોકોને કલેકટર કચેરીના મુખ્ય ઝાંપા નજીક અટકાવી દેવાતાં પોલીસ અને આગેવાનો વચ્ચે શાબ્દીક ઘર્ષણ થયું હતું. અંતે 10 વ્યક્તિઓએ કલેકટરને રજૂઆત કરી હતી. જેમાં કલેકટર એચ.કે. પટેલે આ મામલે સહાનુભૂતિ બતાવી આ સરકારનો નહીં, પરંતુ કોન્ટ્રાકટ કંપની અને પેટા કોન્ટ્રાકટર વચ્ચેનો મામલો હોવાનું સમજાવી કોર્ટમાં દાવો દાખલ કરવા મફત કાનૂની સહાય આપવાનું અને આગામી દિવસોમાં પાણી પુરવઠા કચેરીના અધિકારી, ઇજનેર, ખેરાલુ પાલિકાના ચીફ ઓફિસર, સમાજના આગેવાનો અને મૂળ કોન્ટ્રાકટર સાથે બેઠક કરાવી યોગ્ય માર્ગ કાઢવા આશ્વાસન આપી કમિટી રચવાનો નિર્ણય લીધો હતો.